wickkiey/tamil-wikipedia-markdown huggingface dataset:
# சஞ்சய் நிருபம்


**சஞ்சய் நிருபம்** (*Sanjay Nirupam*) (பிறப்பு 6 பிப்ரவரி 1965) இந்திய தேசிய காங்கிரசு கட்சியின் சார்பில் இந்திய நாடாளுமன்றத்திற்குத் தேர்ந்தெடுக்கப்பட்ட முன்னாள் உறுப்பினரும் மற்றும் மும்பை பிராந்திய காங்கிரசு கட்சியின் முன்னாள் தலைவரும் ஆவார். நிருபம் மாநிலங்களவையில் முதலில் சிவ சேனா கட்சி சார்பிலும் பின்னர் காங்கிரசு கட்சியிலிருந்தும் இரண்டு முறை நாடாளுமன்ற உறுப்பினராகப் பணியாற்றினார். இவர் 2009 முதல் 2014 வரை வடக்கு மும்பை மக்களவைத் தொகுதியைப் பிரதிநிதித்துவப்படுத்தினார்  

## தொழில்
சஞ்சய், பொதுக் கணக்குக் குழு மற்றும் நிதிக் குழு போன்ற நாடாளுமன்றக் குழுக்களில் உறுப்பினராக இருந்தார். நாடாளுமன்றத்தில் காங்கிரசு கட்சிக்கான 2013-14 வரவு செலவு அறிக்கையின் விவாதத்தைத் தொடங்கி வைத்தார். கட்சியின் செயலாளராகவும், பீகார் மாநிலத்தின் செயலாளராகவும் இருந்தார். தொலைக்காட்சி நேரடி விவாதங்களில் பங்கு பெறும் கட்சியின் தேசிய செய்தித் தொடர்பாளர்களில் ஒருவராகவும் இருந்தார். 2014 மக்களவைத் தேர்தலில் பாரதிய ஜனதா கட்சி வேட்பாளர் கோபால் ஷெட்டியிடம் சஞ்சய் நிருபம் தோல்வியடைந்தார். இவர் 2015 இல் மும்பை பிராந்திய காங்கிரசு கட்சியின் தலைவராக நியமிக்கப்பட்டார். 2008ல் *பிக்பாஸ்* நிகழ்ச்சியின் போட்டியாளராகவும் இருந்தார்.
# நேதாஜி (இருள மொழித் திரைப்படம்)

***நேதாஜி*** (*Netaji*), 2019 ஆம் ஆண்டு வெளிவந்த இந்திய இருள மொழித் திரைப்படமாகும், இத்திரைப்படத்தை விஜீஷ் மணி இயக்கியுள்ளார் ஜோனி குருவில்லா தயாரித்துள்ளார், திரைப்படத்தில் கோகுலம் கோபாலன், மாசுடர் அலோக் ஆகியோர் முதன்மை பாத்திரத்தில் நடித்துள்ளார். ஒளிப்பதிவாளராக எம். ஜே இராதாகிருஷ்ணனும், ஒலி வடிவமைப்பாளராக அரிகுமார் மாதவன் நாயரும் பணியாற்றியுள்ளனர். படத்தின் படப்பிடிப்பு அட்டப்பாடியில் நடந்தது.  

நேதாஜி அதிகாரப்பூர்வமாக இந்தியாவின் முதல் இருள மொழித் திரைப்படம், இத்திரைப்படம் முதல் பழங்குடியினர் மொழித் திரைப்படத்திற்கான கின்னஸ் உலக சாதனை விருதை வென்றது. இந்திய சர்வதேச திரைப்பட விழா கோவா 2019, பெங்களூர் பன்னாட்டு திரைப்பட விழா 2020 போன்ற திரை விழாக்களில் திரைப்படம் தேர்ந்தெடுக்கப்பட்டது.  

## கதை சுருக்கம்
விராட் (மாசுடர் அலோக்) மற்றும் சுபாஷ் சந்திர போசின் இந்திய தேசிய இராணுவத்தில் இருந்த விராட்டின் தாத்தா கோபாலகிருஷ்ணனை பற்றியது. விராட் என்பவர் ஒரு நகரத்தை சேர்ந்த சிறுவர் தன் தாத்தாவுடன் தங்க வருகிறார், இப்போது இருள பழங்குடியினருடன் தங்குகிறார்.  

## நடிகர்கள்
- கோகுலம் கோபாலன் - நேதாஜி கோபாலகிருஷ்ணன்
- மாஸ்டர் அலோக் - விராட்
- ரோஜி பி. குரியன் - ரோஜி
- ராசேசு பி - மாரி
- ஆசுலி போபன் - சரயு
- பேபி சியாமாள் - வள்ளி
- ஐசக் பட்டாணிப்பறம்பில் - காந்தியன் குமரன்
- பிரசன்னன் பிள்ளை - இந்திய உளவுத்துறை அதிகாரி
- பெலிக்சு குருவிலா - இராகுல்
- முரளி மாட்டும்மாள் - வைத்தியர்
- ஆகாசு போபன் - ஆகாசு
- சராபுதீன் - சித்தார்த்
- அசுமின் - மீனா

## விருதுகள் மற்றும் பரிந்துரைகள்
| 2019 | *பழங்குடியினர் மொழித் திரைப்படத்திற்கான கின்னஸ் சாதனை* | கின்னஸ் சாதனை |
| --- | --- | --- |
| 2019 | *இந்திய சர்வதேச திரைப்பட விழா*, கோவா | அதிகாரப்பூர்வ தேர்வு |
| 2019 | *சிலிகுரி சர்வதேசத் திரைப்பட விழா* | அதிகாரப்பூர்வ தேர்வு |
| 2019 | *சென்னை சர்வதேசத் திரைப்பட விழா* | அதிகாரப்பூர்வ தேர்வு |
| 2020 | *பெங்களூரு பன்னாட்டு திரைப்பட விழா* | அதிகாரப்பூர்வ தேர்வு |
| 2020 | *கோலாப்பூர் சர்வதேசத் திரைப்பட விழா* | அதிகாரப்பூர்வ தேர்வு |
# கந்தக இருபுரோமைடு



**கந்தக இருபுரோமைடு** (*Sulfur dibromide*) என்பது SBr<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது நச்சுத்தன்மை மிகுந்த ஒரு வாயுவாகும்.  

கந்தக இருபுரோமைடு S<sub>2</sub>Br<sub>2</sub> சேர்மமாகவும் தனிம புரோமினாகவும் எளிதில் சிதைகிறது. கந்தக இருகுளோரைடுடன் ஒப்பிடுகையில், இது தண்ணீருடன் சேர்ந்து நீராற்பகுப்பு வினைக்கு உட்பட்டு ஐதரசன் புரோமைடு, கந்தக டை ஆக்சைடு மற்றும் தனிம கந்தகத்தை கொடுக்கிறது.  

HBr உடன் SCl<sub>2</sub> சேர்மத்தைச் சேர்த்து வினைபுரியச் செய்வதன் மூலம் கந்தக இருபுரோமைடைத் தயாரிக்கலாம். ஆனால் இதன் விரைவான சிதைவுப் பண்பு காரணமாக நிலைப்புத்தன்மை நிலைகளில் இதை தனிமைப்படுத்த முடியாது. மாறாக, மிகவும் நிலைப்புத்தன்மை கொண்ட S<sub>2</sub>Br<sub>2</sub> பெறப்படுகிறது.
# ரெங்கம்



**ரெங்கம்** (மலாய்: *Renggam* அல்லது *Rengam*; ஆங்கிலம்: *Renggam*; சீனம்: 令金) என்பது மலேசியா, ஜொகூர் மாநிலத்தில் குளுவாங் மாவட்டத்தில் அமைந்து உள்ள நகரம். இந்த நகரம் ஜொகூர் மாநிலத்தின் மத்தியில், குளுவாங் நகரத்திற்கு தெற்கே அமைந்துள்ளது.  

ஜொகூர் பாருவிலிருந்து வடக்கே 82 கி.மீ.; பத்து பகாட் நகரத்திற்கு தென்கிழக்கே 80 கி.மீ.; மெர்சிங் நகரத்திற்கு மேற்கே 83 கி.மீ.; மற்றும் சிகாமட் நகரத்திற்கு தெற்கே அமைந்துள்ளது.  

ஜொகூர் மாநிலத்தில் உள்ள தொழில்துறை மையங்களில் ரெங்கம் நகரமும் ஒன்றாகும். ரெங்கம் நகருக்கு அருகில் உள்ள மற்ற நகரங்கள் லாயாங் லாயாங் மற்றும் சிம்பாங் ரெங்கம்.  

## பொது

ரெங்கம் நகரத்தின் வரலாறு ஐக்கிய இராச்சியத்தில் உள்ள பிரித்தானிய அருங்காட்சியகத்தில் பதிவு செய்யப்பட்டுள்ளது. 1950-களில் இரண்டாம் எலிசபெத் மகாராணி மற்றும் விக்டோரியா மகாராணி ஆகியோரின் வருகைகளைப் பெற்றுள்ளது.  

அந்தக் காலக்கட்டத்தில் இந்த இடம் ஒரு முக்கிய குடியேற்றப் பகுதியாக இருந்தது. கத்ரி ரப்பர் தோட்டம், உலு ரெமிஸ் ரப்பர் தோட்டம் போன்ற பெரிய ரப்பர் தோட்டங்கள் இங்கு இருந்தன. இன்றும் உள்ளன.  

அத்துடன் பிரித்தானியக் காலனித்துவத்தின் மையமாகவும் இருந்தது; இன்றும் அந்த இரப்பர் தோட்டங்கள் உள்ளன.  

| JBD2035 | துன் டாக்டர் இசுமாயில் தோட்டம் | SJK(T) Ladang Tun Dr Ismail | **துன் டாக்டர் இஸ்மாயில் தமிழ்ப்பள்ளி** | 86300 | ரெங்கம் | 33 | 7 |  |
| --- | --- | --- | --- | --- | --- | --- | --- | --- |
| JBD2037 | ரெங்கம் | SJK(T) Jalan Bukit Renggam | **புக்கிட் ரெங்கம் தமிழ்ப்பள்ளி** | 86300 | ரெங்கம் | 49 | 11 |  |
| JBD2038 | சிம்பாங் ரெங்கம் தோட்டம் | SJK(T) Ladang Simpang Rengam | **சிம்பாங் ரெங்கம் தோட்டத் தமிழ்ப்பள்ளி** | 86300 | ரெங்கம் | 22 | 7 |  |
| JBD2039 | செவ்தன் மலே தோட்டம் | SJK(T) Ladang Southern Malay | **செவ்தன் மலே தோட்டத் தமிழ்ப்பள்ளி** | 86300 | ரெங்கம் | 27 | 7 | } |
# பூண்டு முடிச்சு



**பூண்டு முடிச்சுகள்** (*Garlic knots*) என்று அழைக்கப்படும் உணவு, பூண்டு உரொட்டியின் வகையாகும். அமெரிக்க நாட்டின் நியூயார்க்கு நகரின் பீத்சாக்கடைகளில்(Pizzeria) இது முதன்மையான விற்பனை உணவு ஆகும். அதைச்சுற்றியுள்ள நகரிலும் அதிகம் விற்பனையாகும் உணவு ஆகும். 1940 ஆம் ஆண்டில் புரூக்ளின் நகரில் இது தோன்றியது என்பர். பல பீத்சா கடைக்காரர்கள், தாங்களே இதன் மூதாதையர் எனக் கூறிக்கொள்கின்றனர்.  

## தயாரித்தல்
பீத்சாவின் பிசைந்த மாவிலிருந்து இது தயாரிக்கப்படுகிறது. உருட்டப்பட்ட இம்மாவானது சிறுசிறு உருண்டையாகப் பிடிக்கப்படுகிறது, ஒவ்வொரு உருண்டையின் மேலும் முடிச்சு போல அமைக்கப்படுகிறது. பின்பு, இம்முடிச்சு உருண்டைகள் 700&nbsp;°F அல்லது அதற்கு மேலுமுள்ள வெப்பத்தில் பீத்சா அடுப்பில் வேக வைக்கப்படுகின்றன.. பின்பு, இம்முடிச்சுகள் மீது எண்ணெய் பூசப்படுகிறது. பர்மேசன் பாலாடைக்கட்டி (Parmesan cheese), நசுக்கப்பட்ட பூண்டு போன்றவை தூவப்படுகின்றன; சில நேரங்களில் பா்சுலே (parsley) கீரை மிகச்சிறு துண்டு தூவல்கள், உலர்ந்த ஓரிகானோ (oregano) அல்லது மிளகு தூவிப்பட்டும் தரப்படுகிறது. இரண்டாம் முறையும் பீத்சா அடுப்பில் வேக வைக்கப்பட்டு உடன் மரினாரா குழம்பும் (marinara sauce) தரப்படுவதுண்டு.
# குலாம் சுக்ரா


**குலாம் சுக்ரா** (Ghulam Sughra) பாக்கித்தான் நாட்டைச் சேர்ந்த ஒரு செயற்பாட்டாளர் ஆவார். 1970 ஆம் ஆண்டு மார்ச்சு மாதம் 2 ஆம் தேதியன்று இவர் பிறந்தார்.  

## வாழ்க்கை
சுக்ரா பன்னிரண்டு வயதாக இருந்தபோது கட்டாயத் திருமணம் செய்து வைக்கப்பட்டார். ஆனால், ஆறு ஆண்டுகளுக்குப் பிறகு தனது கிராமத்தில் விவாகரத்து பெற்ற முதல் பெண்மணி என்ற சிறப்புக்கு ஆளானார். பள்ளிக்குச் செல்ல முயன்றபோது இவருடைய சகோதரர்களாலும் தாக்கப்பட்டார். இதனால் இவர் வீட்டில் இருந்தே படித்தார். தனது கிராமத்தின் முதல் பெண் உயர்நிலைப் பள்ளி பட்டதாரியாகவும் சிறுமிகளுக்கான பள்ளியில் முதல் ஆசிரியராகவும் புகழ் பெற்றார் கற்பிப்பதற்காக பெண்கள் தனது நாட்டில் இல்லை என்பதைக் கண்டுபிடித்தார். பண்பாடு ஒரு காரணம் என்றாலும் வறுமையே இதற்கான முக்கிய காரணம் என்பது இவர் நம்பிக்கையாக இருந்தது. எனவே வறுமையை ஒழிப்பதற்கான வழிகளைக் கண்டுபிடிக்க குலாம் சுக்ரா முயன்றார் முன்னாள் அமெரிக்க வெளியுறவு மந்திரி இலாரி கிளிண்டன் மற்றும் முன்னாள் முதல் பெண்மணி மைக்கேல் ஒபாமா ஆகியோர் இவ்விருதை குலாம் சுக்ராவிற்கு வழங்கினர்.
# லாபன்யா பிரபா கோஷ்


## வாழ்க்கை
லாபன்யா 1897 ஆம் ஆண்டு ஆகத்து 14 அன்று பிறந்தார். இவர் முறையாக பள்ளிக்குச் செல்லவில்லை என்றாலும் இவரது தந்தையால் கற்பிக்கப்பட்டார். 1908 ஆம் ஆண்டில், தனது 11 ஆவது வயதில், புருலியா மாவட்டத்தைச் சேர்ந்த இந்திய சுதந்திர இயக்கத்தின் உறுப்பினரான அதுல் சந்திர கோஷை மணந்தார். இவரது தந்தை ரிசி நபருண் சந்திராவும் ஒரு சுதந்திர போராட்ட வீரராக இருந்தார். இவர் மன்பும் பிராந்தியத்தின் சுதந்திரப் போராட்ட இயக்கத்தின் தீவிர உறுப்பினராக இருந்தார், "மன்பும் சனனி" (மன்பும் மாவட்டத்தின் தாய்) என்று பிரபலமாக அறியப்பட்டார்.  

புருலியாவில் தனது கணவரால் நிறுவப்பட்ட *முக்தி* வார இதழில் பல கட்டுரைகளை எழுதினார். 1961 இல் இவரது கணவர் இறந்த பிறகு பத்திரிகையின் ஆசிரியராகத் தொடர்ந்தார். இவரது மகன் அருண் சந்திர கோஷ் மற்றும் மகள் ஊர்மிளா மசூம்தார் ஆகியோரும் சுதந்திர போராட்டத்தில் இவருக்கு உறுதுணையாக இருந்தனர்.  

இந்தியாவின் சுதந்திரத்திற்குப் பிறகு, இவர் பீகாரில் பாசா போராட்டத்தில் பங்கேற்றார், இதற்காக இவர் கைது செய்யப்பட்டார். பின்னர், இந்த போராட்டத்தின் காரணமாக, புருலியா பீகாரிலிருந்து பிரிக்கப்பட்டு மொழியியல் அடிப்படையில் மேற்கு வங்காளத்துடன் இணைக்கப்பட்டது.
# நீதா அசோக்


## இளமை
கருநாடகா மாநிலம் உடுப்பி மாவட்டத்தைச் சேர்ந்த கடலோரப் பகுதி கிராமமான கோட்டா கிராமத்தில் கோட்டா பிராமணக் குடும்பத்தில் பிறந்த நீதா, தில்லி, மங்களூரு மற்றும் பெங்களூருவில் வசித்துள்ளார்.  

## திரைப்படவியல்

### திரைப்படங்கள்
| 2019 | *ஜபர்டஸ்த் சங்கரா* | லாவண்யா | துளு | } |
| --- | --- | --- | --- | --- |

### தொலைக்காட்சி
| 2014 | *யசோதே* | யசோதா | கன்னடம் |
| --- | --- | --- | --- |
| 2016 | * நா நின்னா பிடாலாரே* | நந்தினி | கன்னடம் |
| *ஆஷியன்* | இந்தி | } |  |

## விருதுகள்
| 2023 | 11வது தென்னிந்திய பன்னாட்டு திரைப்பட விருதுகள் | சிறந்த அறிமுக பெண்-கன்னடம் | *விக்ராந்த் ரோனா* | } |
| --- | --- | --- | --- | --- |
# மசாரு இபுகோ



**மசாரு இபுகோ** (Masaru Ibuka; 井深 大 இபுகோ மசாரு; ஏப்ரல் 11, 1908 – திசம்பர் 19, 1997) ஒரு யப்பானியர்; மின்னியல் துறையில் பல பொருட்களை உற்பத்தி செய்து உலகின் முன்னணி தொழில் நிறுவனமாக விளங்கும் சோனி நிறுவனத்தைத் தொடங்கியவர்களுள் ஒருவர்.  

## ஆரம்ப வாழ்க்கை
மசாரு இபுகோ ஏப்ரல் 11,1908 இல் டசுக்கு இபுகோவிற்கு மூத்த மகனாகப் பிறந்தார்.டசுக்கு இபுகோ ஒரு கட்டடக்கலை தொழில்நுட்பவியலாளர் மேலும் இனசோ நிடோபி இன் மாணவரும் ஆவார்.மசாரு இபுகோவின் முன்னோர்கள் ஐசு நிலப்பரப்பினை நிர்வகிக்கும் தலைவர்களாக இருந்தார்கள்.யா இபுகோ மற்றும் இபுகோ ககினோசுகி இவரது உறவினர்கள் ஆவார்கள். மசாரு தனது இரண்டு வயதில் தந்தையை இழந்தார்.அதன் பின்னர் அவரது தாத்தாவினால் பராமரிக்கப்பட்டு வந்தார். மசாருவின் தாயின் இரண்டாம் திருமணத்திற்கு பின்னர் மசாரு கோபேயிற்கு இடம்பெயர்ந்தார். இவர் ஹியோகோ மாநில முதலாவது கோபே ஆண்கள் பள்ளி (இப்பொழுது,ஹியோகோ மாநில கோபே உயர்நிலை பள்ளி) நுழைவுதேர்வில் தேர்வு பெற்றார்.இந்த வெற்றி குறித்து மிகவும் மகிழ்ச்சியடைந்தார். இல் பட்டம் பெற்ற பின்னர் ஒளிஇரசாயனஆய்வுகூடத்தில் வேலைக்கு சேர்ந்தார்.அந்நிறுவனம் திரைப்படச்சுருள்களை செயல்முறைக்குட்படுத்தும் நிறுவனமாகும்.பின்னர் இரண்டாம் உலக யுத்தம் நடக்கும் போது யப்பானிய பேரரசின் கடற்படையின் யுத்தக்கால கடற்படை ஆய்வுக்குழுவில் உறுப்பினராக இருந்தார்.1945 புரட்டாதி மாதத்தில் நிறுவனம் மற்றும் கடற்படையிலிருந்து விலகி ரேடியோ திருத்தும் கடையை டோக்யோவிலுள்ள நிக்கோன்பசி  
என்ற இடத்தில் தொடங்கினார்.  

1946 இல் அக்கியோ மோரிட்டா எனும் சக யுத்தகால ஆய்வாளர் செய்தித்தாளில் இபுகோவின் புதிய வணிக முயற்சியை வாசித்து, அவருடன் கடித தொடர்பை மேற்கொண்டு பின்னர் டோக்கியோவிற்கு வந்து அவருடன் இணைந்துகொண்டார்.மொரிட்டோவின் தந்தையின் பண முதலீடு மூலம் அவர்கள் டோக்கியோ தொலைதொடர்பாடல் பொறியியல் கூட்டுறவு நிறுவனத்தை தொடங்கினார்கள்.அது 1958 களில் சோனி நிறுவனமாக பெயர்மாற்றத்துக்கு உள்ளானது. 1950களில் பெல் ஆய்வு நிறுவனத்திடம் இருந்து திரிதடையம் தொழில்நுட்பத்தை பயன்படுத்துவதற்கான உரிமத்தை பெறுவதில் இபுகோ முக்கிய பங்காற்றினார். இது, திரிதடையம் தொழில்நுட்பத்தை இராணுவமல்லாத தேவைகளுக்கு  
பயன்படுத்திய ஆரம்ப நிறுவனங்களில் ஒன்றாக சோனி நிறுவனத்தை ஆக்கியது. 1967 களில் சோனியின் திரிநிட்ரோன் வண்ண தொலைக்காட்சியினை ஆய்வுசெய்து வடிவமைத்த குழுவின் தலைவராகவும்  
இபுகோ இருந்தார். இபுகோ சோனி நிறுவன பிரசிடெண்ட் ஆக 1950 தொடக்கம் 1971 வரையும், ச்சைர்மனாக 1971 தொடக்கம் 1976 வரையும் செயற்பட்டார்.1976 இல் ஒய்வுப்பெற்றார்.  

## மேற்கோள்
# மேரினா எர் கோர்பக்


**மேரினா எர் கோர்பக்** (பிறப்பு 1981, கீவ்) ஒரு உக்ரைனிய திரைப்படத் தயாரிப்பாளர் ஆவார். இவர் தனது கணவரான துருக்கிய திரைப்படத் தயாரிப்பாளரான மெகமத் பகாதிருடன் இணைந்து திரைப்படங்களை தயாரித்து இயக்குகிறார். 2022 ஆம் ஆண்டின் சன்டான்சு திரைப்பட விழாவின் உலக சினிமா நாடக போட்டியில் தனது க்ளோண்டிக்கே படத்திற்காக சிறந்த இயக்குநர் விருதை வென்றார். மேரினா 2017 ஆம் ஆண்டு முதல் ஐரோப்பிய திரைப்பட அகாடமியில் உறுப்பினராக உள்ளார்.  

2022 ஆம் ஆண்டு உக்ரைன் மீதான உருசிய படையெடுப்பில் உக்ரைனுக்கு சர்வதேச உதவி கோரிய உக்ரேனிய திரைப்படத் தயாரிப்பாளர்கள் குழுவில் இவரும் இடம்பெற்றிருந்தார். பல உக்ரேனிய கலைஞர்களைப் போலவே, இவரும் மார்ச் 2022 இல் உக்ரைன் மீதான உருசிய படையெடுப்பின் போது போரை நிறுத்துமாறு அழைப்பு விடுத்தார்.  

## திரைப்படங்கள்
| 2009 | *பிளாக் டாக்ஸ் பார்க்கிங்* | மெகமத் பகாதிருடன் இணைந்து இயக்கியுள்ளார் |
| --- | --- | --- |
| 2013 | *லவ் மீ* | மெகமத் பகாதிருடன் இணைந்து இயக்கியுள்ளார் |
| 2022 | *க்ளோன்டிக்கே* | } |
# தியா பாசு

**தியா பாசு** (Diya Basu) என்பவர் ஓர் இந்திய வங்காள நடிகை ஆவார். இவர் வங்க மொழித் தொலைக்காட்சி தொடர்களில் நடித்து வருகின்றார். இவர் வடிவழகியாகத் தனது தொழில்முறை வாழ்க்கையினைத் தொடங்கினார். *ஜிபோன் சதி* என்ற தொலைக்காட்சித் தொடரில் *பிரியம்* என்ற கதாபாத்திரத்தில் நடித்ததற்காக இவர் அறியப்படுகிறார்.  

## தொலைக்காட்சி
| 2018-2020 | *ஹிரிதே ஹரன் பி. ஏ. பாஸ்* | ஜீ வங்களா | பக்க வேடம் | பெக்காமின் உறவினர் | *ப்ளூஸ் தயாரிப்பு* |
| --- | --- | --- | --- | --- | --- |
| 2019-2020 | *கோன் போ* | சன் வங்களா | மிலி |  |  |
| 2020-2022 | *ஜிபோன் சதி* | ஜீ வங்களா | முன்னணி பாத்திரம் | பிரியம் |  |
| 2022-2023 | *கேனிங்-எர்-மினு* | கலர்ஸ் வங்களா | மீனு | *ஸ்கிரீன் பிளையர்ஸ்* |  |
| 2024-தற்போது | *கான்ஸ்டபிள் மஞ்சு* | சன் வங்களா | மஞ்சு | *டெண்ட் சினிமா* | } |

## மெய்மைகாட்சி
| 2021 | *தீதி எண் 1* | வங்காளம் | ஜீ வங்களா | } |
| --- | --- | --- | --- | --- |

## விருது
| 2021 | *ஜீ வங்களா சோனார் சன்சார் விருது* | *ஜிபோன் சதி* | *பிரியம்* | } |
| --- | --- | --- | --- | --- |
# மாச்சாப்

:*மலாக்கா மாநிலத்தில் **மாச்சாப் பாரு** எனும் பெயரில் ஒரு நகரம் உள்ளது.*  

**மாச்சாப்** (மலாய்: *Machap*; ஆங்கிலம்: *Machap*; சீனம்: 马什) என்பது மலேசியா, ஜொகூர், குளுவாங் மாவட்டத்தில், குளுவாங் நகரத்திற்கு தெற்கே அமைந்துள்ள ஒரு நகரமாகும். மலேசிய வடக்கு-தெற்கு விரைவுச்சாலையின் தென்பகுதியில் பயணிப்பவர்களுக்கு இந்த நகரம் நன்கு அறிமுகமான நகரமாக விளங்குகிறது.  

சிம்பாங் ரெங்கம் நகர மையத்திலிருந்து வடமேற்கே சுமார் 9 கி.மீ. தொலைவில் உள்ளது. மச்சாப் என்பது பழைய கிராமத்தின் பெயர். புதிய கிராமம் கம்போங் பாரு மாச்சாப் என்று அழைக்கப்படுகிறது.  

மலாக்காவில் மாச்சாப் எனும் பெயரில் ஒரு நகரம் இருந்தாலும் அதனை மாச்சாப் பாரு என்று அழைக்கிறார்கள். பொதுவாக *மலாக்கா மாச்சாப்* என்றும் *ஜொகூர் மாச்சாப்* என்றும் அழைப்பது வழக்கமாகிவிட்டது.  

இந்த இடம் முக்கியமாக அதன் நீர்த்தேக்கமான மாச்சாப் நீர்த்தேக்கத்திற்காக அறியப்படுகிறது. மாச்சாப் நீர்த்தேக்கத்திற்கு அருகில் மக்கள் பயன்பாட்டிற்காக ஒரு பொழுதுபோக்கு பகுதியும் உருவாக்கப்பட்டுள்ளது.  

## பொது

இந்த நகரம் மண்பாண்டத் தொழிற்சாலைகளுக்குப் பெயர் பெற்றது. இங்கு சில மண்பாண்டப் பாத்திரக் கடைகள் இருந்தாலும், ஆயர் ஈத்தாம் நகரத்தில் இருப்பதைப் போல் அதிக எண்ணிக்கையில் இல்லை.  

மலேசிய வடக்கு-தெற்கு விரைவுச்சாலை வழியாகப் பயணிக்கும் பயணிகளுக்கு இந்த நகரம் ஓய்வு இடமாக அமைந்துள்ளது. ஜொகூர் பாருவில் உள்ள லார்க்கின் சென்ட்ரல் (*Larkin Sentral*) எனும் லார்க்கின் பேருந்து நிலையம் வழியாக இந்த நகரத்தை அணுகலாம்.  

இங்கு வாழும் மக்களில் முதன்மை இனத்தவர்களாக சீனர்கள் உள்ளனர். இரண்டாவது நிலையில் மலாய்க்காரர்கள்; மூன்றாவது நிலையில் இந்தியர்கள் உள்ளனர்.  

- சீனர்கள் - 45%
- மலாய்க்காரர்கள் - 38%
- இந்தியர்கள் - 15%
- இதர இனத்தவர்கள் - 2%
# கேட்டரினா கோர்னோசுடாய்


**கேட்டரினா கோர்னோசுடாய்** (Kateryna Gornostai, உக்குரேனிய மொழி: горностая Катерина பавливна; பிறப்பு: மார்ச் 15,1989) ஒரு உக்ரைனிய திரைப்பட  

இயக்குநர், திரைக்கதை எழுத்தாளர் மற்றும் திரைப்பட ஆசிரியர் ஆவார். இவர் 2014 முதல் *விஸ்-ஆர்ட்* திரைப்பட விழாவின் நடுவராகவும், 2017 முதல் உக்ரேனிய திரைப்பட அகாதமியின் உறுப்பினராகவும் உள்ளார்.  

## வாழ்க்கை
கேட்டரினா கோர்னோசுடாய் மார்ச் 15,1989 அன்று வோலின் மாகாணத்தில் உள்ள லுட்ஸ்க் நகரத்தில் பிறந்தார். இவர் மனோதத்துவ நிபுணர்களான சுவெட்லனா வாசுகிவசுகா மற்றும் பாவெல் கோர்னோசுடே ஆகியோரின் ஒரே மகளாவார்.  

இவர் 2010  ஆம் ஆண்டில் உயிரியலில் இளங்கலை பட்டம் பெற்றார். பின்னர் 2012  ஆம் ஆண்டில் கீவ் நகரின் மொகிலா தேசிய பல்கலைக்கழகத்தில் ஊடகத்துறையில் முதுகலை பட்டம் படித்தார். அக்டோபர் 2012 முதல் நவம்பர் 2013 வரை மாஸ்கோ நகரில் உள்ள மெரினா ரசுபெஷ்கினா மற்றும் மிகைல் உகாரோவின் ஆகியோரால் நடத்தப்பட்ட ஆவணப்படம் மற்றும் திரை குழுமத்தில் சேர்ந்து  பட்டம் பெற்று பின்னர் உக்ரைனுக்கு திரும்பினார்.  

## திரைப்பட வாழ்க்கை
கேட்டரினா 2012 ஆம் ஆண்டில் ஒரு ஆவணப்படத் தயாரிப்பாளராக தனது வாழ்க்கையைத் தொடங்கினார். இவர் தற்போது கல்வி ஆவணப்படங்களிலும், தனது சொந்த ஆவணப்படம் மற்றும் புனைகதை திரைப்படத் திட்டங்களிலும் பணியாற்றி வருகிறார். கீவ்-மொஹிலா அகாடமியின் ஜர்னலிசம் பள்ளியில் ஆவணப்படத் தயாரிப்பையும் கட்டேரினா கற்பிக்கிறார். இவரது செயற்கை தன்மை இல்லாமல் வாழ்க்கையை வெளிப்படுத்தும் திறன் திரைப்பட விமர்சகர்களின் கவனத்தை ஈர்த்துள்ளது.  
|-  
|2015 இல் சிறந்த நடிப்பு  
|ஒடிசா சர்வதேச திரைப்பட விழா  
|-  
|2015 இல் சிறந்த உக்ரேனிய குறும்படம்  
|மோலோடிஸ்ட் சர்வதேச திரைப்பட விழா  
|-  
|2015  
|*மைதான் இஸ் எவரிவேர்*  
|ஆண்ட்ரி மாட்ரோசோவ் விருது, 2015  
|ஆவணங்கள் UA  
|-  
|2017  
|*லிலாக்*  
|2017 ஆம் ஆண்டில் சிறந்த உக்ரேனிய குறும்படத்திற்கான சிறப்பு நடுவர் குறிப்பு மற்றும் பரிசு  
|ஒடிசா சர்வதேச திரைப்பட விழா  
|-  
|2021  
|*ஸ்டாப்-ஜெம்லியா*  
|இளைஞர் நடுவர் குழுவின் சிறந்த திரைப்படத்திற்கான *கிரிஸ்டல் பியர்* விருது  
|பெர்லின் சர்வதேசத் திரைப்பட விழா  
|-  
|2021 ஆம் ஆண்டில் சிறந்த உக்ரேனிய படம்; சிறந்த நடிப்பு  
|ஒடிசா சர்வதேச திரைப்பட விழா  
|-  
|சிறந்த திரைப்படம், சிறந்த இயக்குநர், சிறந்த நடிகை மற்றும் சிறந்த திரைக்கதை  
|"கினோகோலோ"  
|}
# ஒலேனா கோக்லட்கினா



**ஒலேனா அன்டோனிவ்னா கோக்லட்கினா** (Olena Antoniivna Kokhlatkina, உக்குரேனிய மொழி: Олена Анатолиявна Коклаткина; பிறப்பு: சனவரி 28,1968) ஒரு உக்ரைனிய நாடக, திரைப்பட மற்றும் தொலைக்காட்சி நடிகை ஆவார். இவர் உக்ரைனின் சிறந்த கலைஞர் மற்றும் மக்கள் கலைஞர் ஆகிய பட்டங்களை பெற்றுள்ளார்.  

## வாழ்க்கை வரலாறு
ஒலேனா அன்டோனிவ்னா கோக்லட்கினா சனவரி 28,1968 அன்று கெர்சன் மாகாணத்தில் பிறந்தார். இவர் 1989 ஆம் ஆண்டில் கெர்சன் கலாச்சார மற்றும் கல்வி பள்ளியில் பட்டம் பெற்றார். 1989 முதல் 1999 வரை, கெர்சன் பிராந்திய உக்ரேனிய இசை மற்றும் நாடக அரங்கில் நடிகையாக இருந்தார். 1997 முதல் 1998 வரை, இவர் மேகோப்பில் உள்ள ஒரு உருசிய நாடக அரங்கின் ஒரு பகுதியாக இருந்தார். 2000 ஆம் ஆண்டுகளின் முற்பகுதியில், டொனெட்ஸ்க் நகரில் உள்ள உக்ரேனிய தேசிய இசை மற்றும் நாடக அரங்கின் அழைப்பை ஏற்றுக்கொண்டு உக்ரைன் நாட்டுக்கு திரும்பினார். 2014 இல் டொனெட்ஸ்க் உருவிசயாவால் ஆக்கிரமிக்கப்பட்ட பிறகு இவர் தனது குடும்பத்துடன் டொனெட்ஸ்கை விட்டு வெளியேற வேண்டிய கட்டாயம் ஏற்பட்டது. கீவ் நகருக்கு குடிபெயர்ந்த இவர் 2015 இல் இவான் பிராங்கோ தேசிய கல்வி நாடக அரங்கில் ஒரு நடிகையானார். இவர் உருசிய மற்றும் உக்குராணிய மொழிகளில் புலமை பெற்றவர்.  
|-  
|*டியர்* *பமீலா*  
|பமீலா  
|-  
|*லைமெரிவ்னா*  
|ஷகாண்டிபியா  
|-  
|*திரீ காம்ரேட்ஸ்*  
|மாடில்டா ஸ்டாஸ்  
|-  
|*க்ரம்*  
|குரமின் தாய்  
|-  
|*பீர் கின்ட்*  
|ஆசி  
|-  
|*சிங், லோலா, சிங்!*  
|நடிகை, லோலாவின் நண்பர்  
|-  
|*கலிகுலா*  
|ஹெலிகொண்  
|-  
|*தி விட்ச் ஆப் கொனோடோப்*  
|ஜுபிகா  
|-  
|*ஸ்மூத் ஆபராடர்ஸ்*  
|கிளாவ்டியா இவானிவ்னா  
|-  
|*பாரஸ்ட்*  
|உலிதா  
|}  

### திரைப்படம்
| *யா ப்ரட்ஸ்யுயு ந த்சவ்ய்ந்தறி* | } |
| --- | --- |

## விருதுகளும் கௌரவங்களும்
1996 ஆம் ஆண்டில், கோக்லட்கினா உக்ரைனின் சிறந்த கலைஞர் (*மெரிட்டட் ஆர்ட்டிஸ்ட்*) என்று பெயரிடப்பட்டார். 2008 ஆம் ஆண்டில், இவருக்கு உக்ரைனின் *மக்கள் கலைஞர்* விருது வழங்கப்பட்டது. *பாரஸ்ட்* என்ற நாடகத்தில் நடித்ததற்காக சிறந்த துணை நடிகைக்கான கீவ் பெக்டோரல் விருதைப் பெற்றார். 2018 ஆம் ஆண்டில், *டியர் பமீலா* (2019) நாடகத்தில் நடித்ததற்காக கீவ் பெக்டோரல் விருதைப் மீண்டும் பெற்றார்.
# ஓல்கா சும்சுகா


**ஓல்கா சும்சுகா** (, பிறப்பு: 22 ஆகத்து 1966) ஒரு உக்ரைனிய நாடக, திரைப்பட மற்றும் தொலைக்காட்சி நடிகை ஆவார். இவர் செவ்செங்கோ தேசியப் பரிசு மற்றும் மக்கள் கலைஞர் ஆகிய பட்டங்களை பெற்றுள்ளார். இவர் 2006 இல், கீவ் நகரின் தலைவர் பதவிக்கு போட்டியிட்டார்.  

## வாழ்க்கை வரலாறு
ஓல்கா சோவியத் குடியரசின் லிவிவ் நகரில் பிறந்தார். இவரது மூத்த சகோதரியான நடாலியாவும் நடிகராக உள்ளார். 1987 ஆம் ஆண்டில் ஓல்கா கீவ் நகரின் தேசிய நாடக, திரைப்படம் மற்றும் தொலைக்காட்சி பல்கலைக்கழகத்தில் பட்டம் பெற்றார். 1988 மற்றும் 2006 க்கு இடைப்பட்ட காலத்தில் இவர் உருசிய நாட்டின் லெசுயா உக்ரைங்கா தேசிய திரை நாடக குழுவில் ஒரு மேடை நடிகையாக இருந்தார். ஓல்காவின் முதல் கணவர் நடிகர் யெவன் பேப்பர்னி ஆவார். இவர்களது திருமணம் 1990 இல் விவாகரத்தில் முடிவடைந்தது. பேப்பர்னியுடனான திருமணத்திலிருந்து, ஓல்காவிற்கு அன்டோனினா (பிறப்பு 1 ஜூன் 1990) என்ற மகள் உள்ளார். இவரது தற்போதைய கணவர் நடிகர் விட்டலி போரிசியுக் உடன் ஹன்னா (பிறப்பு 2 மார்ச் 2002) என்ற மகளை வளர்த்து வருகிறார். 2017 இல், இவர் சிரிப்பு லீக்கின் (*லீக் ஆப் லாப்டர்*) நடுவராக பணியாற்றினார்.  

## அங்கீகாரம்
- "என்ட்ராப்மென்ட்" மற்றும் "கிரைம்ஸ் வித் மேனி அன்நோன்" என்ற தொலைக்காட்சித் திரைப்படங்களுக்காக *செவ்செங்கோ தேசியப் பரிசு* (1996).
# ரேணு சலுஜா


**ரேணு சலுஜா** (*Renu Saluja*) (5 சூலை 1952 - 16 ஆகத்து 2000) இந்தியத் திரைப்படப் படத்தொகுப்பாளர் ஆவார். 1980-1990களில், கோவிந்த் நிகலானி, விது வினோத் சோப்ரா, சுதிர் மிசுரா, சேகர் கபூர், மகேசு பட், விஜய் சிங் உள்ளிட்ட முக்கிய இயக்குநர்களுடனும், பாலிவுட் கலை இயக்குநர்களுடனும் இவர் பணியாற்றினார். இவர், திரைப்படங்கள், ஆவணப்படங்கள், குறும்படங்கள், தொலைக்காட்சி தொடர்களில் பணியாற்றியுள்ளார்.  

ரேணு, *பரிந்தா* (1989), *தாராவி* (1993), *சர்தார்* (1993), *காட்மதர்* (1999) ஆகிய படங்களுக்கு சிறந்த படத் தொகுப்பிற்கான தேசிய திரைப்பட விருதை நான்கு முறை பெற்றுள்ளார். மேலும், *பரிந்தா* (1989), *1942: எ லவ் ஸ்டோரி* (1994) படங்களுக்கு சிறந்த படத்தொகுப்பிற்கான பிலிம்பேர் விருதையும் வென்றார்.  

## ஆரம்ப வாழ்க்கையும் கல்வியும்
ரேணு, பஞ்சாபிக் குடும்பத்தில் பிறந்தவர். இவர் 1974-இல் புனேயில் உள்ள திரைப்படம் மற்றும் தொலைக்காட்சிக் கல்லூரியில் இயக்குநர் பயிற்சி பெறுவதற்கு விண்ணப்பித்தார். ஆனால், இவரது விண்ணப்பம் ஏற்றுக்கொள்ளப்படவில்லை. அதற்குப் பதிலாக, படத்தொகுப்புப் பிரிவில் சேர்ந்து 1976-இல் பட்டம் பெற்றார். பின்னர், திரைப்படத் தொகுப்பாளராக தனதுத் தொழிலைத் தொடங்கினார். இந்த நேரத்தில் இந்த துறையில், ஆண்களே ஆதிக்கம் செலுத்தி வந்தனர்.  

## தொழில்
இவர் முதலில் விது வினோத் சோப்ராவின் *மர்டர் அட் மங்கி ஹில்* (1976) திரைப்படத்தில் பணியாற்றினார். இப்படத்தில் இவர் உதவி இயக்குநராகவும் பணியாற்றினார். இந்தத் திரைப்படம் 1977-78 இல் சிறந்த பரிசோதனைத் திரைப்படத்திற்கான தேசிய திரைப்பட விருதை வென்றது. திரைப்படம் மற்றும் தொலைக்காட்சிக் கல்லூரியில் பயிற்சி முடிந்து வெளியேறியதும், ரேணு தன்னுடன் படித்த சயீத் அக்தர் மிர்சாவின் *ஆல்பர்ட் பின்டோ கோ குஸ்ஸா கியோன் அதா ஹை* (1980), அதைத் தொடர்ந்து விது வினோத் சோப்ராவின் *சசயே மாட்* (1981), பின்னர் மற்றொரு வகுப்புத் தோழன் குந்தன் ஷாவின் நகைச்சுவை திரைப்படமான, *ஜானே பி தோ யாரோ* (1983), போன்றவற்றில் பணியாற்றினார். இவையனைத்தும் இவருக்கு விமர்சன ரீதியான பாராட்டைப் பெற்றுத் தந்தது.  

பிறகு, தூர்தர்ஷனுடன் இணைந்து பணியாற்ற ஒப்பந்தம் செய்யப்பட்டார்.  

1990களில் *ஹைதராபாத் புளூஸ்* திரைப்படத்தின் வெற்றியைத் தொடர்ந்து வெளிவந்த புதிய சுயாதீனத் திரைப்படங்களில் பணியாற்றினார். *ஜானே பி தோ யாரோன்* (1983), *கபி ஹான் கபி நா* (1993), *பாண்டிட் குயின்* (1995), *ஜெய கங்கா* (1996), *பர்தேஸ்* (1997), *ராக்ஃபோர்ட்* (1999)*, ராம்* (2000) *ஹே ராம்* ஆகியன இவர் பணியாற்றிய சில குறிப்பிடத்தகுந்த திரைப்படங்கள் ஆகும். நாகேஷ் குகுனூரின் *பாலிவுட் காலிங்* மற்றும் இறுதியாக 2003 இல் வெளியான *கல்கத்தா மெயில்* இவர் கடைசியாக பணிபுரிந்த திரைப்படம் ஆகும்.  

## சொந்த வாழ்க்கை
இவரது மூத்த சகோதரி இராதா சலுஜா ஒரு திரைப்பட நடிகை ஆவார். அவர் ஏராளமான இந்தி, பஞ்சாபி மற்றும் பிற பிராந்தியத் திரைப்படங்களில் பணிபுரிந்தார். இவரது தங்கை மருத்துவர் குங்கும் கதாலியா ஒரு சிறப்பு சீரமைப்பு அறுவை சிகிச்சை நிபுணர். ரேணு தன்னுடன் கல்லூர்யில் படித்த இயக்குநர் விது வினோத் சோப்ராவை மணந்தார். இவர்கள் *ஜானே பி தோ யாரோன்* (1983) படத்தில் ஒன்றாக வேலை செய்தனர். இவர்கள் பிரிந்தாலும், ரேணு அவரது அனைத்து திரைப்படங்களிலும் படத்தொகுப்பாளராகப் பணியாற்றினார். மேலும், அவரது உதவி இயக்குநராகவும் இருந்தார்.*தாராவி* மற்றும் *இஸ் ராத் கி சுபா நஹின்* (1996) உட்பட பல படங்களில் இயக்குநர் சுதிர் மிசுராவுடன் பணிபுரிந்தார்.  

## இறப்பு
வயிற்றுப் புற்றுநோயால் அவதிப்பட்டு வந்த ரேணு, ஆகத்து 16, 2000 அன்று மும்பையில் இறந்தார்.
# டெட்ராமெத்தில்பாசுபோனியம் புரோமைடு



**டெட்ராமெத்தில்பாசுபோனியம் புரோமைடு** (*Tetramethylphosphonium bromide*) என்பது (CH<sub>3</sub>)<sub>4</sub>PBr என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிமபாசுபரசு சேர்மமாகும். வெண்மை நிறத்தில் நீரில் கரையக்கூடிய ஒரு திண்மப்பொருளாக இச்சேர்மம் காணப்படுகிறது. புரோமின் எதிர்மின் அயனியும் டெட்ராமெத்தில்பாசுபோனியம் நேர்மின் அயனியும் சேர்ந்து இவ்வுப்பு உருவாகிறது. மும்மெத்தில் பாசுபீனுடன் மெத்தில் புரோமைடை சேர்த்து சூடுபடுத்துவதன் மூலமாக டெட்ராமெத்தில்பாசுபோனியம் புரோமைடு தயாரிக்கப்படுகிறது.  

## வினைகள்

புரோட்டான் நீக்க வினையின் மூலமாக மெத்திலீன்மும்மெத்தில்பாசுபீன் லைடைடு உருவாகிறது. இரண்டாவது புரோட்டான் நீக்க வினையில் இச்சேர்மம் தக்கவைக்கப்படுகிறது:  

:(CH<sub>3</sub>)<sub>4</sub>PBr + BuLi → CH<sub>3</sub>)<sub>3</sub>P=CH<sub>2</sub> + LiBr + BuH  
:CH<sub>3</sub>)<sub>3</sub>P=CH<sub>2</sub> + BuLi → CH<sub>3</sub>)<sub>2</sub>P(CH<sub>2</sub>)<sub>2</sub>Li + BuH  

இரண்டாவது புரோட்டான் நீக்கத்தில் கிடைக்கும் விளைபொருள் பல ஒருங்கிணைவுச் சேர்மங்கள் தயாரிப்பதற்கு உதவும் ஒரு முன்னோடிச் சேர்மமாகத் திகழ்கிறது. எ.கா: டைகுப்ரசு அணைவுச் சேர்மம் இதற்கு ஓர் எடுத்துக்காட்டாகும்:Cu<sub>2</sub>[(Me<sub>2</sub>P(CH<sub>2</sub>)<sub>2</sub>]<sub>2</sub>.
# கீவ் மாநகரப் பாலம்



**கீவ் மாநகரப் பாலம்** உக்ரைனின் தலைநகரான கீவ் நகரில் டினீப்பர் ஆற்றின் குறுக்கே இருக்கும் ஒரு பாலமாகும். இது பியூக்ஸ் மற்றும் இனோசோவ் ஆகியோரால் வடிவமைக்கப்பட்டது. 1965 ஆம் ஆண்டில் இந்தப்பாலம் கட்டப்பட்டது. இந்த பாலம் கீவ் நகரின் மாநகர தொடரி மற்றும் சாலை போக்குவரத்துக்குப் பயன்படுத்தப்படுகிறது.  

## கண்ணோட்டம்
இந்த பாலம் 683 மீட்டர் நீளமும், 28.9 மீட்டர் அகலமும், ஆற்றிலிருந்து 20 மீட்டர் உயரமும் கொண்டது.  

இது டினீப்பர் ஆற்றின் இடது மற்றும் வலது கரைகளை இணைக்கின்றது. இந்த பாலம் கீவ் நகரின் மாநகர தொடரி மற்றும் சாலை போக்குவரத்துக்குப் பயன்படுத்தப்படுகிறது. இது ஆற்றின் நடுவே உள்ள வெனெட்சிஸ்கி தீவை கரையுடன் இணைக்கின்றது.  

## விபத்துகள்
செப்டம்பர் 18, 2019 பயங்கரவாதிகள் பலத்தை ஆக்கிரமித்துக்கொண்டனர். அதில் ஒருவர் பாலத்தை வெடிக்கச் செய்வதாக அச்சுறுத்தினார்.அந்த நபர் கைது செய்யப்படுவதற்கு முன்பு, சில மணி நேரம் பாலத்தின் குறுக்கே போக்குவரத்து நிறுத்தப்பட்டது, இதனால் நகரம் முழுவதும் விரிவான போக்குவரத்து சிக்கல்கள் ஏற்பட்டன. அவரிடம் எந்த வெடிபொருளும் இல்லை, ஒரு துப்பாக்கி மட்டுமே இருந்தது.
# சந்தோசு யாதவ் (மலையேறுபவர்)



**சந்தோஷ் யாதவ்** (*Santosh Yadav*; பிறப்பு 10 அக்டோபர்,1967) என்பவர் ஓர் இந்திய மலையேறுபவர் ஆவார். எவரெஸ்ட் சிகரத்தை இரண்டு முறை ஏறிய உலகின் முதல் பெண்மணி மற்றும் காங்ஷுங் முகத்திலிருந்து எவரெஸ்ட் உச்சியை வெற்றிகரமாக ஏறிய முதல் பெண்மணி ஆவார். இவர் இளமையாக இருந்தபோது அல்லது பதின்மப் பருவத்திலிருந்தபோது, சமூகத்தில் பின்பற்றப்படும் நம்பிக்கைகள் மற்றும் மரபுகளை விமர்சிப்பதை வழக்கமான நடவடிக்கையாக மேற்கொண்டார். இவற்றில் ஒன்று ஆடை குறித்த விமர்சனம். அரியானாவின் ரேவாரி மாவட்டத்தின் ஜோய்ந்யாஸ் கிராமத்தைச் சேர்ந்த அவரது சமூகத்தில் உள்ள மற்ற பெண்கள் அனைவரும் புடவைகள் மற்றும் பாரம்பரிய ஆடைகளை அணியும் போது இவர் பெரும்பாலும் குட்டைப் பாவாடை அணிய விரும்பினார். இவர் தனது உடை மற்றும் நடவடிக்கைகளில் மிகவும் உறுதியாக இருந்தார். மேலும் எது சரி, எது தவறு என்பது குறித்து மிகுந்த அறிவைக் கொண்டிருந்தார். இவர் "தான் சரியான மற்றும் பகுத்தறிவுள்ள பாதையைத் தேர்ந்தெடுத்தால், என்னைச் சுற்றியுள்ள மற்றவர்கள் மாற வேண்டும் என்பதில் ஆரம்பத்தில் இருந்தே நான் உறுதியாக இருந்தேன், என்னை அல்ல". இவர் 1 மே 1992-இல் மற்றும் மீண்டும் மே 1993 இல்- ஓர் இந்தோ-நேபாள அணியுடன் எவரெஸ்ட் உச்சத்தை அடைந்தார்.  

1992 ஆம் ஆண்டில் தனது எவரெஸ்ட் பயணத்தின் போது, இவர் தன்னுடன் மலையேறிய மோகன் சிங் என்பவரின் உயிரைக் காப்பாற்றினார். மேலும் உயிர்க்காற்றைப் பகிர்ந்து கொண்டதன் மூலம். தெற்கு கோலில் மயங்கிக் கிடந்த ஒரு மலையேறுபவரைக் காப்பாற்ற முயன்றாள், ஆனால் இவரைக் காப்பாற்றுவதில் தோல்வியுற்றார்.  

## இளமை
இந்தியாவின் அரியானா மாநிலத்தின் ரேவாரி மாவட்டத்தில் உள்ள ஜோனியாவாசு கிராமத்தில் ஐந்து சிறுவர்கள் கொண்ட குடும்பத்தில் ஆறாவது குழந்தையாகப் பிறந்தார் சந்தோசு. இவர் ஓர் உள்ளூர் கிராமப் பள்ளியில் கல்வி் பயின்றார். பின்னர் தில்லி சென்று அங்குள்ள ஒரு பள்ளியில் சேர்ந்தார். செய்ப்பூரில் உள்ள மகாராணி கல்லூரியில் பயின்ற போது இவர், தனது அறையிலிருந்து ஆரவல்லி மலைத்தொடரில் மலையேறுபவர்களைக் காண முடிந்தது. நொய்டாவில் உள்ள அமிட்டி பல்கலைக்கழகம் வழங்கிய விடுதியில் இந்திய அட்சிப் பணித் (இஆப) தேர்வுகளுக்கான தனது படிப்பை வெற்றிகரமாகத் தொடர்ந்தபோது, உத்தரகாசியின் நேரு மலையேறும் நிறுவனத்தில் சேர இவர் ஈர்க்கப்பட்டார். பல்கலைக்கழகத்தில் இருந்த காலத்தில் யாதவின் மலையேறுதல் ஆர்வம் வளர்ந்தது.  

## தொழில்
1992ஆம் ஆண்டில், யாதவ் எவரெஸ்ட் சிகரத்தில் ஏறினார், அப்போது இவருக்கு 20 வயது மட்டுமே. இந்தச் சாதனையை நிகழ்த்திய உலகின் மிக இளைய பெண் என்ற பெருமையினை சந்தோசு யாதவ் பெற்றார். ஆனால் 2014ஆம் ஆண்டில் 13 வயது நிறைந்த பூர்ணா இவரின் சாதனையை முறியடித்தார். பன்னிரண்டு மாதங்களுக்குள், யாதவ் ஓர் இந்தோ-நேபாள பெண்கள் பயணத்தில் உறுப்பினரானார். இரண்டாவது முறையாக எவரெஸ்ட் சிகரத்தில் ஏறினார். இதனால் இரண்டு முறை எவரெஸ்ட் சிகரம் ஏறிய முதல் பெண்மணி என்ற சாதனையைப் படைத்தார். இவர் இந்தோ-திபெத் எல்லைக் காவல் அதிகாரியாகவும் இருந்தார். 1989ஆம் ஆண்டில் நூன் குனுக்கு ஒன்பது நாடுகள் கொண்ட பன்னாட்டு மலை ஏறும் முகாமில் ஒரு பகுதியாக இருந்தார். மேலும், இவர் ஒரு தீவிரச் சுற்றுச்சூழல் ஆர்வலராக இருப்பதால், இமயமலையில் கொட்டப்பட்ட 500 கிலோ கழிவுகளைச் சேகரித்தார்.  

சந்தோசு யாதவுக்கு 1994ஆம் ஆண்டு தேசியச் சாகச விருதும், 2000ஆம் ஆண்டில் பத்மசிறீ விருதும் வழங்கப்பட்டது.  

## பயணங்கள்

- 1999ஆம் ஆண்டில், சந்தோசு யாதவ் எவரெஸ்டில் உள்ள காங்ஷுங் முகத்திற்கு இந்திய மலையேறும் பயணத்தை வழிநடத்தினார்.
- 2001ஆம் ஆண்டில், எவரெஸ்ட் சிகரத்தின் கிழக்கு முகத்திற்கு ஒரு மலையேறும் குழுவை வழிநடத்தினார்.
# உயிர்மம்

**உயிர்மம்** (*Biome*, IPAc : ) என்பது குறிப்பிட்ட நிலப்பரப்பு. அதன் தனித்துவமான தட்பவெப்பநிலை, தாவர வளர்ச்சி, விலங்கின வாழ்வு குறிக்கிறது. இக்குறிப்பு, உயிரியல் சமூகம், அதன் இயற்பியல் சூழல், பிராந்திய காலநிலை ஆகியவற்றின் பிரதிபலிப்பாக உருவாகிறது.  
ஒரு உயிர்மம் என்பது ஒன்றுக்கு மேற்பட்ட கண்டங்களில் இருக்கலாம் . இதன் எல்லைக்குள்,பல சூழல் மண்டங்களை உள்ளடக்கியதாக இருக்கிறது. மேலும், இதனுடன் பல வாழிட வகைகளும் அடங்கியுள்ளன. ஒரு உயிர்மம் என்பது சிறிய பகுதிகளை தன்னுள் உள்ளடக்கமாகப் பெற்றிருக்கும். அதே வேளையில், நுண்உயிர்மம் என்பது வரையறுக்கப்பட்ட இடத்தில், மிகச் சிறிய அளவில் இணைந்து வாழும் உயிரினங்களின் கலவையாகப் பெற்றிருக்கிறது. எடுத்துக்காட்டாக, மனித நுண்ணுயிர் என்பதற்குள், பாக்டீரியா, வைரசுகள், மனித உடலில் இருக்கும் பிற நுண்ணுயிரிகள் அடங்கிய தொகுப்பாக இருக்கும்.  

## உயிர்மங்களின் வகைகள்

1. வெப்பமண்டல மழைக்காடுகள்
1. Tropical seasonal rainforest
  1. இலையுதிர்
  1. semideciduous
1. Temperate giant rainforest
1. மலைச் சூழற்றொகுதிகள்
1. Temperate deciduous forest
1. Temperate evergreen forest
  1. needleleaf
  1. sclerophyll
1. Subarctic-subalpine needle-leaved forests (தைகா)
1. Elfin woodland
1. Thorn forest
1. Thorn scrub
1. மரக்காடு
1. Temperate shrublands
  1. இலையுதிர்
  1. heath
  1. sclerophyll
  1. subalpine-needleleaf
  1. subalpine-broadleaf
1. புன்னிலம்
1. Temperate grassland
1. Alpine grasslands
1. தூந்திரம்
1. Wetland
# கல்பனா தாசு


**கல்பனா தாசு** (*Kalpana Dash*-சூலை 7,1966-மே 23,2019) என்பவர் ஓர் இந்திய வழக்கறிஞரும் மலையேறுபவரும் ஆவார். எவரெஸ்ட் சிகரத்தில் ஏறிய முதல் ஒடியா மலையேறுபவர் ஆவார். அமெரிக்கா, கனடா மற்றும் நேபாளத்தைச் சேர்ந்த ஐந்து உறுப்பினர்களைக் கொண்ட குழுவுடன் 21 மே 2008 அன்று இவர் எவரெஸ்ட் சிகரத்தில் ஏறினார்.  

இதற்கு முன்பு இரண்டு முறை எவரெஸ்ட் சிகரத்தில் ஏற முயன்றார். இதனை 2004ஆம் ஆண்டில் ஒரு முறையும், 2006ஆம் ஆண்டில் ஒருமுறையும் முயன்றார். இம்முறைகளில் மோசமான வானிலை மற்றும் சுகாதார நிலைமைகள் காரணமாகத் தோல்வியடைந்தார்.  

## மரணம்
23 மே 2019 அன்று, தாசு மீண்டும் மற்ற இரண்டு பேருடன் எவரெஸ்ட்டில் ஏறினார். ஆனால் இறங்கும் போது நோய்வாய்ப்பட்டு எவரெஸ்ட் மலையின் சிகரம் ஒன்றில் இறந்துவிட்டார்.  

இவரது மரணத்திற்குக் காரணம் எவரெஸ்ட் சிகரத்தின் உச்சி அருகே அசாதாரண நெரிசல், கடுமையான வானிலை காரணமாகக் குறுகிய ஏறும் பகுதி ஆகும். நேபாள அரசாங்கம் பல நூறு ஏறுபவர்களுக்கு அனுமதி வழங்கியது. நேபாளம், ஐரோப்பா, அமெரிக்கா மற்றும் இந்தியாவைச் சேர்ந்த தாசு போன்ற மூத்த மலையேறுபவர்களில் குறைந்தது 11 பேர் 2019 ஏப்ரல் மற்றும் மே மாதங்களில் இறந்தனர். அமெரிக்காவின் யூட்டாவினைச் சேர்ந்த டொனால்ட் கேஷ் மற்றும் இந்தியாவைச் சேர்ந்த அஞ்சலி குல்கர்னி ஆகியோர் தாசு இறந்த அதே வாரத்தில் இறந்தவர்களில் அடங்குவர்.  

இவரது உடல் மீட்கப்பட்டது செர்ப்பா வழியாக இந்தியாவுக்குக் கொண்டு வரப்பட்டது.  

## பயணங்கள்

- எவரெசுட்டு சிகரம் - ஆசியாவின் மிக உயர்ந்த சிகரம்-8,848 மீ. 21 மே 2008
- டெனாலி - வட அமெரிக்காவின் மிக உயர்ந்த சிகரம்-6,190 மீ. 15 சூன் 2010
- கொஸ்கியஸ்கோ மலை-ஆத்திரேலியாவின் மிக உயர்ந்த சிகரம்-5,895 மீ. 19 ஏப்ரல் 2012
- கிளிமஞ்சாரோ- ஆப்பிரிக்காவின் மிக உயர்ந்த சிகரம்-5,895 மீ. 9 அக்டோபர் 2014
- அகோன்காகுவா - தென்னமெரிக்காவின் மிக உயர்ந்த சிகரம்-6,962 மீ. 16 ஜனவரி 2015
- எல்ப்ரஸ் மலை - ஐரோப்பாவின் மிக உயர்ந்த சிகரம்-5,642 மீ. 31 சூலை 2015
- வின்சன் மலைத்திரள் - அண்டார்டிக்காவின் மிக உயர்ந்த சிகரம் 2,228 மீ. 23 திசம்பர் 2015
- புன்சாக் ஜெயா. கார்ஸ்டென்ஸ் பிரமிடு - ஓசியானியாவின் மிக உயர்ந்த சிகரம் 4,884 மீ. 12 நவம்பர் 2016
- ஓஜோஸ் டெல் சலாடோ - சிலியின் மிக உயர்ந்த சிகரம் 6,893 மீ. 22 திசம்பர் 2017
- தமவந்த் - ஈரானின் மிக உயர்ந்த சிகரம் 5,610 மீ. 20 சூன் 2018
- பைக்கோ டி ஒரிசாபா - மெக்சிக்கோவின் மிக உயர்ந்த சிகரம் 5,636 மீ. 10 அக்டோபர் 2018
# ஒக்சானா மதராஷ்


**மதராஷ் ஒக்ஸானா ஸ்டெபனிவ்னா** (*Madarash Oksana Stepanivna*, ; பிறப்பு செப்டம்பர் 12, 1969) என்பவர் உக்ரைனைச் சேர்ந்த இசை நடத்துநர், கலை இயக்குநர், ஆசிரியர் ஆவார். இவர் உக்ரைனின் மரியாதைக்குரிய கலைஞர் (2008) என்ற விருதைப் பெற்றவர்.  

## கல்வி
இவர் உக்ரைனின் சாய்கோவ்ஸ்கி தேசிய இசை அகாதமியில் உயர் இசைக் கல்வியைப் பெற்றார்:  

- 2002-2005-ஓபரா மற்றும் சிம்பொனி நடத்துதலில் முதுகலை பட்டம், ஓபரா மற்றும் சிம்பொனி நடத்தும் துறையில் உதவி- உள்ளகப்பயிற்சி, உக்ரைன் மக்கள் கலைஞரின் வகுப்பு, பேராசிரியர் ஈ. துஷென்கோ.
- 1999-ஓபரா மற்றும் சிம்பொனி நடத்துதல், உக்ரைனின் மக்கள் கலைஞரின் வகுப்பு, பேராசிரியர் ஈ. துஷென்கோ,
- 1994-கோரல் நடத்துதல், உக்ரைனின் மக்கள் கலைஞரின் வகுப்பு, பேராசிரியர் வி பெட்ரிச்சென்கோ மற்றும் ஓபரா மற்றும் சிம்பொனி நடத்தும் துறையில் விருப்ப வகுப்புகள், உக்ரைன் மற்றும் உருசிய கூட்டமைப்பின் மக்கள் கலைஞரின் வகுப்பு, பேராசிரியர் வி. கொசுஹார்.

மைகோலயிவ் நகர அரசு உயர் இசைக் கல்லூரியின் இசை நடத்துநர் மற்றும் பாடகர் பிரிவில் பட்டம் பெற்றார், (1989, ஆசிரியர் எல். லக்கிசா).  

## இசை நடத்துநர் தொழில்
2002 முதல்-கீவ் நேசனல் அகாடமிக் தியேட்டர் ஆஃப் ஓபரெட்டாவின் நடத்துநர்-இயக்குநராகவும், கீவ் சில்ட்ரன்ஸ் அகாதமி ஆஃப் ஆர்ட்சின் இசைக் கலை பீடத்தின் இளம் மாணவர்களின் சேம்பர் ஆர்கெஸ்ட்ராவின் கலை இயக்குநர் மற்றும் நடத்துநராகவும் இருந்தார். மேலும் ஸ்டான்கோவிச்சின் பெயரிலான முதலாவது சர்வதேச போட்டியின் வெற்றியாளராக ஆனார்.  

ஜி. பிசெட்டின் "கார்மென்", ஜே. ஸ்ட்ராஸ் "டை ஃப்ளெடர்மாஸ்", ஜி. டோனிசெட்டி "தி பெல்", எஃப். லோவ், மை ஃபேர் லேடி", ஜே. எஸ். காப். "காபி கான்டாட்டா", இ. கல்மான் "தி வயலட் ஆஃப் மோன்ட்மார்ட்ரே", எம். அர்காஸ் "கட்ரேயனா" மற்றும் பல புதிய இசை நிகழ்ச்சிகளை ஒக்சானா இயக்கி நடத்தியுள்ளார்.  

கீவ் நேசனல் அகாதாமிக் தியேட்டர் ஆஃப் ஓபரெட்டாவில் பின்வரும் படைப்புகளுக்கு இசை இயக்குநராகவும் நடத்துனராகவும் இவர் உதவினார். அவை வருடாந்திர சிம்போனிக் கச்சேரி "ஸ்ட்ராஸ் இன் தி ஓபரெட்டா", கலை மாலை "பெரன்க் லெகர்", அங்கேரிய இசையின் மாலை "தி பேர்ல் ஆஃப் தி டானூப்","சிம்பொனி ப்ளூஸ் காக்டெய்ல்", "விவாட், ஆஃபன்பாக்!", "விவாட், எல்'ஓபரெட்", "தி பெஸ்ட் ஆஃப் தி டானூப்" மற்றும் பல.  

## கௌரவங்களும் விருதுகளும்

- 1998-சிம்பொனி நடத்துநர்களின் 2 வது எஸ். துர்ச்சக் தேசிய போட்டியில் சிறப்பு பரிசு "ரோஸ் ஆஃப் ஹோப்"
- 2003-டிப்ளோமா, எம். ஆர்காஸ் தியேட்டர் விருதின் பரிசு பெற்றார் ("கேடரினா", ஓபரா)
- 2005-கௌரவ சான்றிதழ் உக்ரைன் அமைச்சரவை,
- 2008-கௌரவப் பட்டம் "உக்ரைனின் மரியாதைக்குரிய கலைஞர்",
- 2019-கௌரவப் பட்டம் "உக்ரைன் மக்கள் கலைஞர்"
# சவிதா கன்சுவால்


**சவிதா கன்சுவால்** (*Savita Kanswal*) என்பவர் உத்தராகண்டம் மாநிலத்தைச் சேர்ந்த இந்திய மலையேறுபவர் ஆவார். 16 நாட்களுக்குள் எவரெசுட்டு சிகரம் மற்றும் மக்காலு ஆகிய இரண்டு சிகரத்திலும் ஏறிய முதல் இந்தியப் பெண்மணி ஆவார். இவர் அக்டோபர் 4,2022 அன்று பனிச்சரிவு விபத்தில் இறந்தார். சனவரி 2024-இல், இவர் இந்தியாவின் சாகச விளையாட்டுகளில் மிக உயர்ந்த கரவமான டென்சிங் நோர்கே தேசிய சாகச விருதை மரணத்திற்குப் பிறகு பெற்றார்.  

## ஆரம்பகால வாழ்க்கை
சவிதா கன்சுவால் உத்தரகாசியின் தொலைதூர லோந்த்ரு கிராமத்தில் கீழ் நடுத்தர வர்க்க விவசாயக் குடும்பத்தில் பிறந்தார். நான்கு சகோதரிகளில் இவர் இளையவர். 2013ஆம் ஆண்டில், உத்தரகாசியில் உள்ள நேரு மலையேற்ற பயிற்சி நிறுவனத்தில் அடிப்படை மற்றும் மேம்பட்ட மலையேறும் படிப்புகளை முடித்தார்.  

## தொழில்
சவிதா மே 2022 இல் உலகின் மிக உயரமான சிகரமான எவரெசுட்டு சிகரத்தில் இந்தியாவின் கொடியை உயர்த்தியதன் மூலம் தேசிய சாதனையைப் படைத்தார். இவர் மே 12,2022 அன்று எவரெசுட்டு சிகரத்தில் (8848 மீ) ஏறி, 16ஆவது நாளில் இந்த மைல்கல்லை அடைந்தார். மே 28,2022 அன்று, இவர் உலகின் ஐந்தாவது மிக உயரமான சிகரமான மகாலுவை (8485 மீ) மீது ஏறினார்.  

எவெரெசுடுக்கு முந்தைய பயணத்திற்கு முன், சவிதா திரிசூல மலை உட்பட இந்தியா முழுவதும் ஐந்து சிகரங்களில் வெற்றிகரமாக ஏறினார். திரௌபதி கா தண்டா சிகரத்தில் நேரு மலையேற்ற பயிற்சி நிறுவனத்தின் மேம்பட்ட மலையேறும் பயிற்சியின் பயிற்றுவிப்பாராக பணியாற்றினார்.  

## மரணம்
உத்தராகண்டம் மாநிலத்தின் உத்தரகாசி மாவட்டத்தில் உள்ள திரௌபதி கா தண்டா-2 சிகரத்தில் பனிச்சரிவில் சிக்கி சவிதா 4 அக்டோபர் 2022 அன்று இறந்தார். பாரம்பரியத்தைப் பின்பற்றி, இவருக்கு 'ஜல் சமாதி' (தண்ணீரில் அடக்கம்) செய்யப்பட்டது. இது உத்தராகண்டத்தில் சகோதரர்கள் இல்லாத திருமணமாகாத பெண்களுக்கு அனுசரிக்கப்படும் ஒரு நடைமுறையாகும்.  

உத்தராகண்டம் முதலமைச்சர் புஷ்கர் சிங் தாமி, மனேரி இடைநிலைக் கல்லூரியின் பெயரைச் சவிதாவின் பெயரில் மாற்றுவதாக அறிவித்துள்ளார். இந்திய அரசால் 2022 டென்சிங் நோர்கே தேசிய சாகச விருது இவருக்கு மரணத்திற்குப் பிறகு வழங்கப்பட்டது.
# இராதா சலுஜா


**இராதா சலுஜா** ( *Radha Saluja* ) ஓர் இந்திய நடிகையாவார். இவர் முக்கியமாக பாலிவுட், பஞ்சாபி மற்றும் தமிழ், சில வங்காளம், மலையாளம், தெலுங்கு மற்றும் கன்னடத் திரைப்படங்களில் பணியாற்றியுள்ளார். புனே, திரைப்படம் மற்றும் தொலைக்காட்சி கல்லூரியின் முன்னாள் மாணவியாவார். இவர் நடிகர் ம. கோ. இராமச்சந்திரனுக்கு கதாநாயகியாக இதயக்கனி (1975) மற்றும் இன்றுபோல் என்றும் வாழ்க (1977) ஆகிய திரைப்படங்களில் நடித்துள்ளார். *ஹர் ஜீத்* (1972) மற்றும் *ஏக் முத்தி ஆஸ்மான்* (1973) போன்ற இந்திப் படங்களுக்காகவும் இவர் அறியப்படுகிறார். 1975 இல், இராதா திரைப்படமான *மோர்னி* (1975) என்ற பஞ்சாபித் திரைப்படத்தில் தோன்றினார்.  

## தொழில்
1970 களின் முற்பகுதியில், *ஆஜ் கி தாசா கபர்* (1973), சீக்கிய மதத் திரைப்படமான *மன் ஜீதே ஜக் ஜீத்* (1973), *துக் பஞ்சன் தேரா நாம்* (1974) போன்ற பல படங்களில் கதாநாயகியாகத் தோன்றினார். *மன் ஜீதே ஜக் ஜீத்* படத்தில் இவர் சுனில் தத்துடன் நடித்தார். தமிழ்த் திரைப்படங்களான இதயக்கனி (1975) மற்றும் இன்றுபோல் என்றும் வாழ்க (1977) ஆகிய படங்களில் ம. கோ. இராமச்சந்திரனுடன் கதாநாயகியாக நடித்தார். இவை இரண்டும் தமிழ்த் திரையுலகில் 1975 மற்றும் 1977 ஆம் ஆண்டின் மிகப் பெரிய வெற்றிப்படங்காளாக அமைந்தன. என். டி. ராமராவ் மற்றும் இரசினிகாந்துடன் *டைகர்* (1979) என்ற தெலுங்குத் திரைப்படத்திலும் நடித்தார். 1981 இல், இவர் விது வினோத் சோப்ராவின் *சசயே மௌட்* படத்தில் நடித்தார்.  

## சொந்த வாழ்க்கை
இராதா சலுஜா பிரபல திரைப்படத் தொகுப்பாளர் ரேணு சலுஜாவின் மூத்த சகோதரியாவார்.  

2003இல் பனானா பிரதர்ஸ் என்ற பஞ்சாபி படத்தில் கடைசியாக நடித்த பின்னர் திரைபடங்களில் நடிப்பதிலிருந்து விலகி லாஸ் ஏஞ்சல்ஸ் சென்றார். அங்கு வானொலி நிகழ்ச்சித் தொகுப்பாளரான சமீம் சைதி என்பவரை மணந்தார். மேலும் இரண்டு இசைக் குழுக்களுடன் சேர்ந்து அமெரிக்கா முழுவதும் பாடினார். அமெரிக்காவில் வசிக்கும் போது, இராதா லாஸ் ஏஞ்சல்ஸ் நீதிமன்றத்தில் ஆசிய மொழிகளின் சிறப்பு மொழிபெயர்ப்பாளராகவுன் பணிபுரிந்தார்.
# நளினி சென்குப்தா

**நளினி சென்குப்தா** (*Nalini Sengupta*) ஓர் இந்தியக் கல்வியாளரும் மலையேறும் வீரரும் ஆவார். இவர் 2001 முதல் வித்யா பள்ளத்தாக்கு பள்ளியின் நிறுவன முதல்வராக பணியாற்றியதற்காகவும், இமயமலையில் உள்ள நளினி மலையின் 2015-இல் முதன்முதலில் மலையேற்றத்தினால் நன்கு அறியப்பட்டவர்.  

1970ஆம் ஆண்டில், தேசிய மலையேறுதல் மற்றும் அதனுடன் தொடர்புடைய விளையாட்டு நிறுவனம் வழங்கும் பெண்களுக்கான முதல் மலையேறல் பாடத்தின் மலையேறுபவர் பயிற்சியாளராக சென்குப்தா பட்டம் பெற்றார். சூலை 2015-இல், கார்டியன் கிரிப்ரேமி மலையேறும் நிறுவனத்தைச் சேர்ந்த 40 மலையேறுபவர்கள் அடங்கிய குழு, இமாச்சலப் பிரதேசத்தின் மணாலியின் அம்தா கணவாய் பகுதிக்கு அருகே இமயமலையில் 5260 மீ உயரச் சிகரத்தில் ஏறியது. இந்த சிகரத்தில் முதலில் இவர்கள் ஏறியதால், இந்திய மலையேறும் அறக்கட்டளை இந்த சிகரத்திற்குப் பெயரிடுவதற்கான மரியாதை இந்த நிறுவனத்திற்கு வழங்கியது. இந்த சிகரத்திற்கு சென்குப்தாவின் பெயர் சூட்டப்பட்டது. சூலை 2016-இல், சியா கோரு அடிப்படை முகாமுக்கு மலையேற 16 பேர் கொண்ட குழுவை இவர் வழிநடத்தினார்.  

2001ஆம் ஆண்டில், புனேவின் அவுந்தில் வித்யா பள்ளத்தாக்கு பள்ளியை சென்குப்தா நிறுவினார். முதல்வராக, கல்வியில் சுற்றுச்சூழல், குறிப்பாகத் தீபாவளியின் போது இந்தியாவில் பட்டாசுகளை வெடிக்கச் செய்வதற்கு எதிராகவும், சுற்றுச்சூழல் நட்பு கழிவுநீர் சுத்திகரிப்பு மற்றும் நீர் சேகரிப்பை ஊக்குவிப்பதற்கு ஆதரவாக இவர் செயல்பட்டார்.
# நியோடிமியம்(III) கார்பனேட்டு



**நியோடிமியம்(III) கார்பனேட்டு** (*Neodymium(III) carbonate*) என்பது Nd<sub>2</sub>(CO<sub>3</sub>)<sub>3</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். இந்த உப்பில் நியோடிமியம் +3 என்ற ஆக்சிசனேற்ற நிலையிலும் கார்பனேட்டு -2 என்ற ஆக்சிசனேற்ற நிலையிலும் காணப்படுகிறது. நீரற்ற வடிவம் ஊதா-சிவப்பு நிறத்திலும் எண்ணிரேற்று இளஞ்சிவப்பு நிறத்தில் திண்மநிலையிலும் காணப்படுகிறது. இந்த இரண்டு உப்புகளும் தண்ணீரில் கரைவதில்லை.  

:2Nd(C<sub>2</sub>Cl<sub>3</sub>O<sub>2</sub>)<sub>3</sub> + 3H<sub>2</sub>O → Nd<sub>2</sub>(CO<sub>3</sub>)<sub>3</sub> + 6CHCl<sub>3</sub> + 3CO<sub>2</sub>  

நியோடிமியம்(III) குளோரைடுடன் நீரில் கரைக்கப்பட்ட அம்மோனியம் பைகார்பனேட்டைச் சேர்த்து வினைபுரியச் செய்தாலும் நியோடிமியம்(III) கார்பனேட்டு உருவாகும்.  

## பண்புகள்
### வேதிப் பண்புகள்
நியோடிமியம்(III) கார்பனேட்டு அமிலங்களில் கரைந்து கார்பனீராக்சைடை வெளியிடுகிறது:  
:Nd<sub>2</sub>(CO<sub>3</sub>)<sub>3</sub> + 6H<sup>+</sup> → 2Nd<sup>3+</sup> + 3H<sub>2</sub>O + 3CO<sub>2</sub>↑  

அமிலங்களுடன் வினைபுரிந்து பல உப்புகளையும் நியோடிமியம்(III) கார்பனேட்டு உருவாக்கும். ：  
:H<sup>+</sup> + Nd<sub>2</sub>(CO<sub>3</sub>)<sub>3</sub> → Nd + H<sub>2</sub>O + CO<sub>2</sub>  

எடுத்துக்காட்டாக அசிட்டிக் அமிலத்துடன் வினைபுரிந்து நியோடிமியம் அசிட்டேட்டு உப்பை உருவாக்குகிறது:  

:6CH<sub>3</sub>COOH + 2Nd<sub>2</sub>(CO<sub>3</sub>)<sub>3</sub> → 2Nd(CH<sub>3</sub>COO)<sub>3</sub> + 3H<sub>2</sub>O + 3CO<sub>2</sub>  

அமோனியம் கார்பனேட்டு, சோடியம் கார்பனேட்டு, பொட்டாசியம் கார்பனேட்டு மற்றும் பிற உப்புகளுடன் சேர்ந்து நியோடிமியம்(III) கார்பனேட்டு அணைவுச் சேர்மங்களைக் கொடுக்கிறது. வாலைவடி நீரைக் காட்டிலும் நீர்க்கரைசலில் இவற்றின் கரைதிறன் நன்றாக வெளிப்படுகிறது. சூடுபடுத்தினால் இவ்வுப்பை நியோடிமியம்(III) ஆக்சைடு போன்ற வேறு உப்பாகவும் மாற்ற முடியும். ஐதரசீன் சேர்மத்துடன் வினைபுரிந்து Nd<sub>2</sub>(CO<sub>3</sub>)<sub>3</sub>·12N<sub>2</sub>H<sub>4</sub>·4H<sub>2</sub>O என்ற சேர்மத்தைக் கொடுக்கிறது. இது ஓர் ஒளிபுகும் படிகமாகும். இப்படிகம் தண்ணீரில் சிறிதளவு கரையும். பென்சீனில் கரையாது. d<sub>20°C</sub> = 1.96 கி/செ.மீ<sup>3</sup> என்பது இதன் கரைதிறன் அளவாகும்.  

### இயற்பியல் பண்புகள்
நியோடிமியம்(III) கார்பனேட்டு படிகங்களாக உருவாகிறது.Nd<sub>2</sub>(CO<sub>3</sub>)<sub>3</sub>·n H<sub>2</sub>O என்ற பொது வாய்பாட்டிலான படிக நீரேற்று இதன் உட்கூறாக இருக்கும். வாய்பாட்டிலுள்ள n = 2.5 மற்றும் 8 வரை மாறுபடும். நியோடிமியம்(III) கார்பனேட்டு தண்ணீரில் கரையாது.  

## பயன்
நியோடிமியம்(III) கார்பனேட்டை சீரொளிகள், கண்ணாடிகளுக்கு வண்ணம் பூசுதல் மற்றும் மின்கடத்தா பொருள்களில் பயன்படுத்த முடியும்
# ககாங்


**ககாங்** (மலாய்: *Kahang*; ஆங்கிலம்: *Kahang*; சீனம்: 加亨) என்பது மலேசியா, ஜொகூர், குளுவாங் மாவட்டத்தில், குளுவாங் நகரத்திற்கு மேற்கே அமைந்துள்ள நகரமாகும்.  

ஜொகூர் மாநிலத்தில் மட்டும் அல்ல; மலேசியாவில் தனிமைப்படுத்தப்பட்ட நகரங்களில் ககாங் நகரமும் ஒன்றாக அறியப்படுகிறது. எண்டாவ்-ரொம்பின் தேசியப் பூங்காவிற்கு அருகாமையில் உள்ளதால், இந்த நகரம் பொதுவாக எப்போதுமே அமைதியாகவே காணப்படும்.  

## பொது
இந்த நகரம், எண்டாவ்-ரொம்பின் தேசியப் பூங்காவிற்குச் செல்வதற்கு முன், இறுதி நிறுத்தமாக அறியப்படுகிறது. கூட்டரசு சாலை 50 (மலேசியா) (*Federal Route 50*) என்று அழைக்கப்படும் பத்து பகாட் - குளுவாங் - மெர்சிங் சாலை வழித்தடத்தில் (*Jalan Batu Pahat–Kluang–Mersing*) அமைந்துள்ளது.  

குளுவாங் நகரில் இருந்து 28 மைல் தொலைவில் ககாங் நகரின் மலைப்பகுதியில் ஓர் இயற்கை நெல் பண்ணையும் உள்ளது. சுற்றுலாத் தலமாக மாறிவரும் இந்தப் பண்னையில் இயற்கை உரங்கள் மட்டுமே பயன்படுத்தப்படுகின்றன.  

ககாங், சுங்கை பெரோ பழங்குடி கிராமத்தில் வாழும் பழங்குடி மக்கள், தங்களின் அன்றாடப் பயன்பாட்டிற்கு, கிணறுகளில் கிடைக்கும் சுத்தமான நன்னீரை இன்றும் பயன்படுத்தி வருகின்றனர்.  

## ககாங்கில் உள்ள பள்ளிகள்
### தொடக்கப பள்ளிகள்
- செரி செடோகோக் தேசியப்பள்ளி
- முத்தியாரா தேசியப்பள்ளி
- ககாங் தேசியப்பள்ளி
- ககாங் கல் 24 தமிழ்ப்பள்ளி
- ககாங் சீனப்பள்ளி

### உயர்நிலைப் பள்ளி
- ககாங் உயர்நிலைப்பள்ளி

## ககாங் தமிழ்ப்பள்ளி

ககாங் நகர்ப்புறத்தில் **1 தமிழ்ப்பள்ளி** உள்ளது. அதில் **26 மாணவர்கள்** பயில்கிறார்கள். **10 ஆசிரியர்கள்** பணியாற்றுகிறார்கள்.  

மலேசிய கல்வி அமைச்சு **2022 சூன் மாதம்** வெளியிட்ட புள்ளிவிவரங்கள்.  

| JBD2047 | ககாங் கல் 24 | SJK(T) Kahang Batu 24 | **ககாங் கல் 24 தமிழ்ப்பள்ளி** | 86700 | ககாங் | 26 | 10 | } |
| --- | --- | --- | --- | --- | --- | --- | --- | --- |
# கிர்சுடென்போட்சு தேசிய தாவரவியல் பூங்கா


**கிர்சுடென்போட்சு தேசிய தாவரவியல் பூங்கா** (*Kirstenbosch National Botanical Garden*) என்ற இந்த முக்கியமான தாவரவியல் பூங்கா, தென்னாப்பிரிக்கா நாட்டிலுள்ள, மேசை மலையின் கிழக்கு அடிவாரத்தில், கேப் டவுன் நகரில் உள்ளது. தென்னாப்பிரிக்காவின் பத்து தேசிய தாவரவியல் பூங்காக்களில் இதுவும் ஒன்றாகும். இதில் தென்னாப்பிரிக்காவின் ஆறு வேறுபட்ட உயிர்மச் சூழ்நிலைகளில் ஐந்து உயிரிமங்கள் பேணப்படுகின்றன. இங்கு அகணியத் தாவரங்களை, அதற்குரிய சூழல்களில் பயிரிட்டு வளர்க்கின்றனர். 1913 ஆம் ஆண்டு இது தென்னாப்பிரிக்காவின் தாவர வளங்களைப் பாதுகாக்க ஏற்படுத்தப்பட்டது.  

## உலர் தாவரகங்கள்

- கோம்ப்டன் (Compton) உலர் தாவரகம் என்பது இப்பூங்காவில் உள்ளது. இது ஆப்பிரிக்கத் தாவரங்களையும், புதிய தாவரயினங்களையும் கண்டறிந்து விவர ஆவணங்களை உருவாக்குகின்றன.. ஏறத்தாழ 2, 50,000 உலர்ந்த தாவர ஆவணங்கள் இங்கு பாதுகாக்கப்படுகின்றன. ஆய்வாளர்கள் பயன்படுத்தும் வகையில் பெரிய நூலகமொன்றும் இங்குள்ளது.
- தென்னாப்பிரிக்கா உலர் தாவரக அருங்காட்சியகம் இங்குள்ளது. உலகின் பல பகுதிகளின் தாவரயினங்கள் இங்கு சேகரிக்கப்பட்டுள்ளன. முதன்முதலில் டேனிய தாவரவியலாளர் (Christian Friedrich Ecklon) 325 தாவர ஆவணங்களோடு இதனைத் தொடங்கினார். 1855 ஆம் ஆண்டு செருமானிய மருத்துவரும், தாவரவியலாளரும் ஆன மருத்துவர் கார்ல் வில்ம் (Dr. Karl Wilhelm Ludwig Pappe), 325 ஆவணங்களைப் பாதுகாத்து விரிவு படுத்தினார்.
- 1902 ஆம் ஆண்டு *Stellenbosch* அரசு உலர் தாவரகம் தோற்றுவிக்கப்பட்டது. 1996 ஆம் ஆண்டு இது கோம்ப்டன் உலர் தாவரகத்தோடு ஒருங்கிணைக்கப்பட்டது.
# கபாரவ்சுக்கு


| federal_subject = கபாரவ்சுக் பிரதேசம்  
| federal_subject_ref =  
| urban_settlement_jur =  
| urban_settlement_jur_ref =  
| rural_settlement_jur =  
| rural_settlement_jur_ref =  
| inter_settlement_territory =  
| inter_settlement_territory_ref =  
| mun_admctr_of1 = Khabarovsk Urban Okrug  
| mun_admctr_of1_ref =  
| leader_title = நகர முதல்வர்  
| leader_title_ref =  
| leader_name =  
| leader_name_ref =  
| representative_body = நகரசபை  
| representative_body_ref =  

| elevation_m =  
| area_km2 = 400  
| area_km2_ref =  
| pop_2010census = 577441  
| pop_2010census_rank = 26th  
| pop_2010census_ref =  
| pop_latest = 617000  
| pop_latest_date = சனவரி 2023  
| pop_latest_ref =  
| population_demonym =  
| time_zone_ref =  

| established_date = மே&nbsp;31, 1858  
| established_title =  
| established_date_ref = சீன–உருசிய எல்லைப்பகுதியில் இருந்து 30 கிமீ தொலைவில், அமுர் ஆறு, உசூரி ஆறுகளின் ஆற்றுச்சந்தியில் உள்ளது. விளாதிவசுத்தோக் நகரத்தின் வடக்கே 800கிமீ தொலைவில் அமைந்துள்ளது. 2021 ஆம் ஆண்டு உருசிய மக்கள் தொகைக் கணக்கெடுப்பின் படி, இந்நகரத்தில் 617,441 மக்கள் வாழ்கின்றனர். செர்ஜி போட்ரோவ் என்ற புகழ் பெற்ற திரைப்பட நபர் இந்த நகரத்தவர் ஆவார்.  

## இரட்டை நகரங்கள்
இது இரட்டை நகரம் ஆகும்.  
- நைகாடா, யப்பான் (1965)
- போர்ட்லன்ட் (ஒரிகன்), அமெரிக்க ஐக்கிய நாடுகள் (1988)
- Victoria, கனடா (1990) As of March 4, 2022, Victoria City Council voted to suspend the city's relationship with Khabarovsk as a result of the 2022 உக்ரைன் மீதான உருசியாவின் படையெடுப்பு.
- கார்பின், சீனா (1993)
- புசியானா, தென் கொரியா (2002)
- சன்யா, சீனா (2011)
# பூலோ காசாப்



**பூலோ காசாப்** (மலாய்: *Buloh Kasap*; ஆங்கிலம்: *Buloh Kasap*; சீனம்: 巫罗加什) என்பது மலேசியா, ஜொகூர் மாநிலத்தில் சிகாமட் மாவட்டத்தில் உள்ள ஒரு நகரம். இந்த நகரம் சிகாமட் நகரத்திற்கு வடக்கே 10 கி.மீ. தொலைவில் அமைந்து உள்ளது.  

மலேசியக் கூட்டரசு சாலை 1 (*Malaysia Federal Route 1*), பூலோ காசாப் நகரின் முதனமைச் சாலையாக விளங்குகிறது. இந்தச் சாலை பூலோ காசாப் நகரத்தை கிம்மாஸ்; மற்றும் சிகாமட் நகரங்களுடன் இணைக்கிறது.  

## பொது
சிகாமட் நகரத்திற்கு அருகே அமைந்திருப்பதாலும்; பூலோ கசாப் நகர்ப்பகுதியில் உள்ள தாமான் யாயசான் தொழில்பூங்காவின் வளர்ச்சியாலும், இந்த நகரம், சிகாமட்டின் இரண்டு செயற்கை நகரங்களில் ஒன்றாக விளங்குகிறது.  

துன் ரசாக் நெடுஞ்சாலை (*Tun Razak Highway*) பூலோ கசாப்பில் இருந்து சுமார் 4 கி.மீ. (2 மைல்) தொலைவில் அமைந்துள்ளது.  

## பெயர்

**பூலோ கசாப்** என்ற பெயர், ஒரு வகையான மூங்கில் இனத்தின் பெயரில் இருந்து உருவான மலாய் சொற்களாகும். இந்த நகரம் நிறுவப்பட்டபோது அங்கு அந்த வகையான மூங்கில்கள் அதிகமாகக் கிடைத்தன.  

குறிப்பாக பூலோ கசாப் பழைய சந்தைக்கு அருகில் இந்த மரங்கள் இன்றும் உள்ளன. பூலோ கசாப் என்றால் மலாய் மொழியில் "கரடுமுரடான மூங்கில்" என்று பொருள்.  

## வரலாறு

பூலோ கசாப்பின் பழைய பாலம் மலேசியக் கூட்டரசு சாலை 1 கட்டுமானத்தின் போது பிரித்தானிய மலாயா அரசாங்கத்தால் கட்டப்பட்டது. இருப்பினும், பிரித்தானிய வீரர்கள் இரண்டாம் உலகப் போரின் போது பாலத்தின் ஒரு பகுதியைத் தகர்த்து விட்டார்கள்.  

சிங்கப்பூர் தீவை நோக்கி சப்பானியவீரர்களின் முன்னேற்றத்தைத் தற்காலிகமாகத் தடுத்து நிறுத்துவதற்காகப் பூலோ காசாப் பாலம் தர்க்கப்பட்டது. போர் முடிவுக்கு வந்ததும் புதிய பாலம் கட்டப்பட்டது.  

இருப்பினும் இந்தப் பாலம் 1964-இல் ஜொகூரில் ஏற்பட்ட கடும் வெள்ளத்தின் போது, 9-ஆவது மைலில் உள்ள பாலத்துடன் சேர்ந்து அடித்துச் செல்லப்பட்டது. அதன் அருகே புதிய பாலம் கட்டப்பட்டது. அப்போது தற்காலிகமாக ஒரு பெய்லி பாலமும் கட்டப்பட்டது. தற்போது புதிய பாலம் மட்டுமே பயன்பாட்டில் உள்ளது. பழைய பாலத்தின் எச்சங்களை இன்றும் இங்கு காணலாம்.